CELEX: 62012TN0161
Language: hu
Date: 2012-04-11 00:00:00
Title: T-161/12. sz. ügy: 2012. április 11-én benyújtott kereset — Free kontra OHIM — Conradi + Kaiser (FreeLounge)

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/22
            
         2012. április 11-én benyújtott kereset — Free kontra OHIM — Conradi + Kaiser (FreeLounge)
   (T-161/12. sz. ügy)
   2012/C 194/37
   A keresetlevél nyelve: francia
   
      Felek
   
   
      Felperes: Free (Párizs, Franciaország) (képviselő: Y. Coursin ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Conradi + Kaiser GmbH (Kleinmaischeid, Németország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               részlegesen helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2012. január 25-i, R 437/2011-2. sz. ügyben hozott határozatát;
            
         
               —
            
            
               állapítsa meg, hogy a vitatott védjegy lajstromozása iránti kérelmet a 207/2009 rendelet 8. cikke (1) bekezdésének b) pontja alapján teljes egészében el kell utasítani; és
            
         
               —
            
            
               a fellebbezési tanács előtti eljárásban részt vevő másik felet kötelezze a Törvényszék, valamint az OHIM előtti eljárások költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: A fellebbezési tanács előtti eljárásban részt vevő másik fél.
   
      Az érintett közösségi védjegy: A „FreeLounge” szóvédjegy a 16., 35. és 41. osztályba tartozó áruk és szolgáltatások tekintetében — 8442832. sz. védjegybejelentés
   
      A felszólalási eljárásban hivatkozott védjegy vagy megjelölés jogosultja: A felperes.
   
      A hivatkozott védjegy vagy megjelölés: A 99785839. sz., „free LA LIBERTÉ N’A PAS DE PRIX” francia ábrás védjegy a 9. és 38. osztályba tartozó áruk és szolgáltatások tekintetében; az 1734391. sz. „FREE” francia szóvédjegy a 38. osztályba tartozó szolgáltatások tekintetében; a Franciaországban az üzleti életben használt „FREE” cégnév, az üzleti életben használt „FREE.FR” doménnév.
   
      A felszólalási osztály határozata: A felszólalási osztály a közösségi védjegybejelentést elutasította.
   
      A fellebbezési tanács határozata: A fellebbezési tanács a vitatott határozatot részlegesen hatályon kívül helyezte.
   
      Jogalapok: A 207/2009 rendelet 8. cikke (1) bekezdése b) pontjának megsértése.